Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 320/12/3307	Prievidza, 24.5.2012
EEČ : 2-27-39-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Prievidza
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 28.1.2012 v čase o 18.50. hod. v podzemí organizácie XXXXX XXXXX, XXXXX XXXXX, v oblasti 7. poľa ťažobného úseku Cígeľ, porušil pri práci pracovné postupy v zmysle § 17 ods.3 vyhl. SBÚ č.21/1989 Zb., nedodržal technologické postupy práce časť 9.1 Vrátky- Škrabákový vrátok SV-20E-Typového technologického postupu pre dobývanie organizácie a to tým, že uvoľňoval ťažné lano škrabákového vrátku SV 20 z kladky za chodu stenového dopravníka sám, bez pomoci spolupracovníka, nezabezpečil jeho uloženie alebo upevnenie tak, aby nemohlo dôjsť k jeho zachyteniu o idúci stenový dopravník, ktorý si pri tejto manipulácii neodstavil, zachytením lana o dopravník a ťahaním lana dopravníkom došlo k pohybu lyžice škrabákového vrátku, ktorou bol jeho spolupracovník XXXXX, ktorý pracoval neďaleko v chodbe, pritlačený o bok chodby a bolo mu spôsobené ľahšie zranenie,  a to pomliaždenie chrbta, odreniny v oblasti chrbta, a bedra, pomliaždenie ľavého bedrového zhybu a ľavého kolena s dobou liečenia a narušenia obvyklého spôsobu života v trvaní 18 dní,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

Poverený príslušník OR PZ OO PZ  Prievidza uznesením č. ORP-450/PD--PD-2012  z 29.3.2012 začal trestné stíhanie a vzniesol obv. XXXXX za prečin ublíženia na zdraví podľa § 158 Tr. zák. 

Skrátením vyšetrovaním sa zistilo, že obv. XXXXX dňa 28.1.2012 v čase o 18.50. hod. v podzemí organizácie XXXXX XXXXX XXXXX, v oblasti 7. poľa ťažobného úseku Cígeľ, porušil pri práci pracovné postupy v zmysle § 17 ods.3 vyhl. SBÚ č.21/1989 Zb., nedodržal technologické postupy práce časť 9.1 Vrátky- Škrabákový vrátok SV-20E-Typového technologického postupu pre dobývanie organizácie a to tým, že uvoľňoval ťažné lano škrabákového vrátku SV 20 z kladky za chodu stenového dopravníka sám, bez pomoci spolupracovníka, nezabezpečil jeho uloženie alebo upevnenie tak, aby nemohlo dôjsť k jeho zachyteniu o idúci stenový dopravník, ktorý si pri tejto manipulácii neodstavil, zachytením lana o dopravník a ťahaním lana dopravníkom došlo k pohybu lyžice škrabákového vrátku, ktorou bol jeho spolupracovník XXXXX, ktorý pracoval neďaleko v chodbe, pritlačený o bok chodby a bolo mu spôsobené ľahšie zranenie,  a to pomliaždenie chrbta, odreniny v oblasti chrbta, a bedra, pomliaždenie ľavého bedrového zhybu a ľavého kolena s dobou liečenia a narušenia obvyklého spôsobu života v trvaní 18 dní.

	XXXXX sa k spáchaniu predmetného skutku priznal a jeho priznanie je v súlade s dôkazmi vykonanými v prípravnom konaní. Vo svojej výpovedi sa obvinený vyjadril, že súhlasí s podmienečným zastavením trestného stíhania. 

	Skutok je prečinom ublíženia na zdraví podľa § 158 Tr. zák. ., za ktorý zákon dovoľuje uložiť trest odňatia slobody s hornou hranicou 1 rok.

            Svojím konaním obvinený spôsobil poškodenej XXXXX  škodu vo výške nákladov za poskytnutú lekársku starostlivosť a vo výške  spolu 63,47 eur, ktorá bola poškodenej pred skončením prípravného konania obvineným dňa 18.5.2012 poštovým peňažným poukazom uhradená.Pošk. XXXXX nežiadal náhradu škody.

	XXXXX doposiaľ nebol súdne trestaný ani sankciovaný za spáchanie priestupku.

	Vzhľadom na to, že sú splnené zákonné podmienky na podmienečné zastavenie trestného stíhania rozhodla som tak ako je uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Krčová
prokurátorka